[{"text_idx": "#000002", "text": "Un stori ymhlith nifer yng Nghaerdydd yw\u2019r datblygiad arfaethedig hwn. Ry\u2019 ni wedi colli lleoliadau cerddoriaeth, fel Gwdihw\u0302. Ry\u2019 ni wedi gweld neuaddau preswyl, fel y \u2018Zenith\u2018, yn cael eu datblygu\u2019n ddiangen, er mwyn manteisio ar fan gwan y gyfraith gynllunio. Mae hoff sefydliadau cymunedol wedi\u2019u colli neu o dan fygythiad, fel y Paddle Steamer yn Butetown. Mae coed Ty\u0302 Suffolk wedi cwympo. A chofiwch yr amser y bu bron i ni golli Stryd Womanby i westy Wetherspoons. Mae traeon fel hyn yn geiniog a dime yn ein prifddinas."}, {"text_idx": "#000005", "text": "Mae\u2019r rhesymeg hon yn amlwg yn eu hamddiffyniad o\u2019r prosiect, gan eu bod yn honni y bydd gwerthu Parc Britannia yn eu helpu i adennill arian a fuddsoddwyd i\u2019w brynu gan awdurdod y porthladd (i\u2019w atal rhag cael ei ddatblygu ar gyfer fflatiau). Mae\u2019n honni na fyddai\u2019r Cyngor yn buddsoddi unrhyw arian yn y prosiect, ac felly byddai\u2019n talu amdano\u2019i hun \u2013 tra hefyd yn ychwanegu at y coffrau."}, {"text_idx": "#000008", "text": "Parc Britannia yw\u2019r unig lecyn gwyrdd, agored sydd ar y Bae, encilfa groesawgar i ymwelwyr a thrigolion fel ei gilydd, gyda pharc plant at hynny. Ewch i lawr a chwiliwch am y lle eich hun, a sylwch ar y cannoedd o fflatiau, gan gynnwys tai cymdeithasol, nad oes gan eu preswylwyr fynediad i ardd, a gofynnwch pa mor briodol yw hi i\u2019r Cyngor fod eisiau mynd a\u0302 hyn oddi yno mewn ward lle mae .88 hectar fesul 1000 o drigolion, yn sylweddol is na gofyniad y cynllun datblygu lleol o 2.43 hectar fesul 1000 o bobl (tud. 195). Mewn gwirionedd, mae gan Lywodraeth Cymru bolisi penodol ar fannau agored gwyrdd. Mae eu canllawiau, o dan y teitl TAN 16 yn datgan:"}, {"text_idx": "#000011", "text": "Ni chaniateir datblygiad ar fannau agored oni bai na fyddai\u2019n achosi nac yn gwaethygu diffyg o ran man agored. (p. 195)"}, {"text_idx": "#000012", "text": "Mae\u2019r Datganiad Dylunio a Mynediad ar y cynigion yn cyfaddef y byddai\u2019n lleihau\u2019r gofod gwyrdd agored tua 780 metr sgwa\u0302r, gan gymryd bron i draean o\u2019r arwynebedd presennol a lleihau faint o borfa a choed yn sylweddol, tra hefyd yn lleihau maint yr lle chwarae gan 130 metr sgwa\u0302r. Mewn ymateb i\u2019r honiad y byddai cysgod yr Amgueddfa\u2019n creu man chwarae mwy hwylus, mae\u2019r Gymdeithas Ddinesig Caerdydd yn nodi bod yna ffyrdd llawer haws o ddarparu cysgod nag adeilad 5 llawr."}, {"text_idx": "#000021", "text": "Byddai gadael Parc Britannia fel ag y mae yn opiswn. Neu gellid ail-lunio a gwella\u2019r gofod ar ei delerau ei hun. Mae deiseb i achub Parc Britannia ei hun yma."}]